钦定古今图书集成/理学汇编/经籍典/第023卷 > 《明焦竑经籍志》
## 钦定古今图书集成/理学汇编/经籍典/第023卷 > 《明焦竑经籍志》

孝经

《古文孝经》一卷。〈孔安国传〉《古文孝经述义》五卷。〈刘炫〉《古文孝
经指解》一卷。〈司马光〉《古文孝经说》一卷。〈范祖禹〉《古文孝经
解》一卷。〈杨简〉《古文孝经集注》二卷。〈冯椅〉

右古文

郑元《孝经注》一卷，王肃《孝经注》一卷，刘劭《孝经注》一
卷，韦昭《孝经注》一卷，孙熙《孝经注》一卷，苏林《孝经注》
一卷，谢方《孝经注》一卷，虞盘佐《孝经注》二卷，殷仲文
《孝经注》一卷，殷叔道《孝经注》一卷，慧琳《孝经注》一卷，
元宗《孝经注》一卷，袁克己《孝经注》一卷，尹知章《孝经
注》一卷，王元感《孝经注》一卷，赵克孝《孝经传》一卷，吕
惠卿《孝经传》一卷，张九成《孝经解》四卷，袁广微《孝经
说》三卷，吴澂《孝经章句》一卷，许衡《孝经直说》一卷，姜
氏《孝经说》一卷，王文献《孝经详解》一卷，林椿龄《孝经
全解》一卷，沈处厚《孝经解》一卷，项安世《孝经说》一卷，
袁甫《孝经说》三卷，徐垫《孝经默注》一卷，袁敬仲《集议
孝经》一卷，黄干《孝经本指》一卷，酸斋《孝经直解》一卷，
《成斋孝经说》一卷，《孝经集注》三卷〈余本〉

右传注

《孝经义疏》十八卷。〈梁武帝〉《孝经义疏》一卷。〈赵景韶〉《孝经义
疏》三卷。〈皇侃〉《孝经讲疏》六卷。〈徐孝克〉《孝经义》一卷。〈梁太史叔明〉
《孝经敬爱义》一卷。〈萧子显〉《孝经私记》二卷。〈周弘正〉《宋大明
讲义疏》二卷。〈何约之〉《孝经发题》四卷。〈太史叔明〉《孝经新义》十
卷。〈任希古〉《孝经疏》三卷。〈元行冲〉《孝经讲义》一卷。〈张元老〉《孝经
疏》五卷。〈贾公彦〉《孝经指要》一卷。〈李嗣真〉《孝经正义》三卷。〈宋邢
昺〉《孝经简疏》一卷。〈张崇文〉《孝经解义》二卷。〈家滋〉《孝经义》一
卷。〈赵湘〉《孝经通义》三卷。〈张师尹〉《孝经疏》一卷。〈苏彬〉《孝经讲疏》
一卷。〈任奉古〉《孝经义》一卷。〈王安石〉

右疏义

《孝经刊误》一卷。〈朱熹〉《孝经刊误》一卷。〈晏璧〉《孝经同异》三卷。
〈王行〉

右考正

《孝经外传》一卷。〈汪直方〉《孝经外传》一卷。〈杨起元〉《演孝经》十
二卷。〈张正儒〉《广孝经》十卷。〈徐浩〉《国语孝经》一卷。〈魏迁洛未达华语孝
文命以裔言译孝经教国人〉

右广义

《孝经释文》一卷。〈陆德明〉

右音

《孝经勾命决》六卷。〈宋均注〉《孝经援神契》七卷。〈宋均注〉《孝经
内事》一卷，《孝经纬》五卷，《孝经杂纬》十卷〈宋均注〉《孝经元
命苞》一卷，“《孝经古秘援神》二卷，《孝经左右握》二卷，《孝
经左右契图》二卷，《孝经雌雄图》三卷，《孝经分野图》一
卷，《孝经内事星宿讲堂七十二弟子图》一卷，《口授图》
一卷，《瑞应图》一卷。”

右纬

孔子为曾子言孝道，门人录之，谓之《孝经》。遭秦燔，书
为河间颜芝所藏。汉除《挟书律》，芝子贞始出之长孙
氏江翁后苍翼奉张禹所说，皆十八章。后复出古文
二十二章。刘向《比量》二本，除其烦惑，仍以十八章为
定。五代兵燹二本，旧注多轶。周显德中，新罗献别序
《孝经》，至邢昺乃合元行冲所疏为《正义》以行。顾圣言
简严易直，而天人之道备，非一家所能究也，故并著
之，而以《纬书》缀于篇末。

论语

《古文论语》十卷。〈郑元注〉《古论语义注谱》一卷。〈徐氏〉

右古文

蔡邕《今文石经论语》二卷。

右正经

郑元《论语注》十卷，王肃《论语注》十卷，卢氏《论语注》七
卷，李充《论语注》十卷，梁凯《论语注》十卷，孟釐《论语注》
九卷，袁乔《论语注》十卷，尹毅《论语注》十卷，张氏《论语
注》十卷，《论语笔解》十卷〈韩愈〉《论语章句》二十卷。〈刘炫〉《集解
论语》十卷。〈何晏〉《论语集注》六卷。〈卫瓘〉《论语集义》八卷。〈晋崔豹〉
《论语集解》十卷。〈晋江熙〉“《盈氏集义》十卷，《论语集解》”十卷
〈晋孙绰〉《续注论语》十卷。〈史辟原〉《论语增注》十卷。〈宋咸〉《论语说》
十卷。〈孔武仲〉《论语说》一卷。〈程颐〉《论语说》二十卷。〈范祖禹〉《重注
论语》十卷。〈刘正容〉《论语解》二卷。〈杨时〉《论语解》十卷。〈尹焞〉《论语
解》二卷。〈谢显道〉《论语解》十卷。〈王令〉《论语解》十卷。〈吕大临〉《论语
直解》十卷。〈汪革〉《论语说》十卷。〈王巩〉《论语释言》十卷。〈叶梦得〉《论语解》十卷。〈邹浩〉《论语纂》十卷。〈蔡申〉《论语学》十卷。〈喻樗〉《论语解》
十卷。〈陈祥道〉《论语解》十卷。〈王安石〉又“《通类》一卷，《论语解》”十
卷。〈苏轼〉《论语拾遗》一卷。〈苏辙〉《论语解》二十卷。〈张九成〉《论语说》
十卷。〈洪兴祖〉《论语集注》十卷。〈朱熹〉《论语直解》十卷。〈朱震〉《论语
传》十卷。〈陈禾〉《鲁论明微》十卷。〈张演〉又《意原》十卷，《论语归趣》
二十卷〈王汝猷〉《论语本旨》一卷。〈姜得平〉《论语解》十卷。〈张栻〉《论
语传》一卷。〈高端叔〉《论语集编》十卷。〈真得秀〉《论语旁通》四卷。
〈杜瑛〉《论语续解考异说例》共十二卷。〈吴棫〉《论语意原》三卷。
〈郑汝谐〉《论语纪蒙》六卷。〈陈耆卿〉《论语句解》十二卷。〈元刘岂蟠〉

右传注

《论语讲疏文句义》五卷。〈徐孝克〉《论语别义》十卷。〈范廙〉《论语
义疏》十卷。〈褚仲都〉《论语义疏》十卷。〈梁皇侃〉《论语大义解》十
卷。〈崔豹〉《论语述义》十卷。〈刘炫〉《论语义疏》八卷，《论语义疏》二
卷〈刘冲〉《论语述义》二十卷。〈戴诜〉《论语解义》十卷。〈黄祖舜〉《论语
解义》十卷。〈叶隆古〉《论语口义》十卷。〈王雱〉《论语义》十卷。〈吕惠卿〉
《论语义》二卷。〈曾几〉《论语讲义》二卷。〈陈仪之〉《论语要义》二十
卷。〈魏了翁〉《论语集义》三十四卷，《论语口义》二十卷〈史浩〉《论
语口义》四卷。〈欧阳溥〉《论语大意》二十卷。〈卞图〉《论语衍义》十
卷，《论语讲义》十卷〈晁以道〉《论语正义》。〈阙〉十卷。〈宋邢昺〉《论语
展掌疏》十卷，《论语集注纂疏》十卷〈赵顺孙〉《论语蔡觉轩
集疏》二十卷。

右疏义

《论语难郑》一卷，《论语标指》一卷〈司马氏〉“《论语难问》一卷，
《论语体略》”二卷〈晋郭象〉《论语旨序》三卷。〈晋缪播〉《论语品类》
七卷。〈陈锐〉《论语知新》十卷。〈林栗〉《论语小学》二卷。〈薛季宣〉《论语
释疑》三卷。〈王弼〉《论语释》一卷。〈张凭〉《论语释疑》十卷。〈晋栾肇〉《论
语驳》三卷。〈栾肇〉《论语集解辨误》十卷。〈周武〉《论语摘科辨解》
十卷。〈纪亶〉《论语陈说》一卷。〈鲁赞宁〉《论语枢要》十卷。〈马总〉《论语
指南》一卷。〈胡宏〉《论语义证》二十卷。〈倪思〉《论语探古》二十卷。
〈章良史〉《论语感发》十卷。〈王居正〉“《论语或问》十卷，《论语集注
考证》”十卷〈金履祥〉《论语类考》二十卷。〈陈士元〉《石鼓论语问
答》三卷。〈戴溪〉《论语刊误》二卷。〈李涪〉《论语辨》十卷。〈周式〉

右辨正

《论语孔子弟子目录》一卷。〈郑元〉《论语撰人名》一卷，“《论语
传赞》二十卷”〈钱文子〉《论语纂图》二卷，《论语世谱》一卷

右名氏图谱

《论语音》二卷。〈徐邈〉《论语释文》十一卷。

右音释

《孔丛子》七卷。〈孔鲋撰〉《孔丛子释文》一卷。〈宋咸〉《孔志》十卷。〈梁刘
被撰〉《孔子家语》二十一卷。〈王肃注〉《孔子正言》二十卷。〈梁武帝〉
《孔子集语》二卷。〈宋薛据〉《先圣大训》八卷。〈杨简注〉

右续语

《阙里祖庭记》三卷。〈孔传〉又“《东家杂记》二卷，《孔子世家补》
十二卷。”〈宋欧阳士秀〉《孔氏编年》。〈阙〉卷、《孔氏实录》十二卷〈元施
泽之〉《孔圣图谱》三卷，《孔氏全书》三十五卷，《圣门通考》十
五卷，《圣门人物志》十二卷，《阙里志》十三卷，《孔子弟子
传赞》六十卷〈李畋〉《孔庭纂要》。〈阙〉卷。

右事纪

《历代崇儒庙乐典礼本末》七十卷，又八卷〈胡贯夫〉《释奠
通载》九卷。〈元人〉《文庙礼乐志》六卷。

右庙典

《论语》，孔子应答弟子时人语，而柳宗元以为曾子之
门人，记之者也。《物理论》曰：“《论语》，圣人之至教，王者之
大化，砥行之卓笵，造性之微言。乡党则有朝廷之仪，
聘享之礼。尧曰则有禅代之事，亹亹乎无弗备矣。汉
初有齐、鲁二家，张禹本授《鲁论》，晚讲《齐论》，因合而考
之，除去《齐论》《问王知道》二篇，从《鲁论》二十篇为定，当”
世重之。后有孔安国、马融、郑元、陈群、王肃、周生烈、何
晏之流，为注疏者数十家。近代疏解，至不可殚述，蠡
测管窥，时有所中，不可茀废也。今悉著之。而他《仲尼
遗言》，类附于篇。

孟子

《孟子》十四卷。〈赵岐注〉《孟子》七卷。〈郑氏注〉《孟子》七卷。〈刘熙注〉《孟
子》七卷。〈綦毋邃注〉《孟子》七卷。〈陆善经注〉《孟子正义》十四卷。〈宋孙奭〉
《孟子五臣解》十四卷。〈范祖禹等撰〉《孟子程氏解》十四卷。〈程颐〉
《孟子张氏解》二十四卷。〈张载〉《孟子百家解》十二卷，《孟子
王氏解》十四卷。〈王安石〉《孟子拾遗》一卷。〈苏辙〉《孟子讲义》十
四卷。〈吕大临〉《孟子解义》十四卷。〈游酢〉《孟子传》十四卷。〈陈禾〉《孟
子尹氏解》十四卷。〈尹焞〉《孟子张氏解》十四卷。〈张九成〉《孟子
解》六卷。〈蒋之奇〉《孟子讲义》五卷。〈王令〉《孟子解》十卷。〈龚原〉《孟子
说》十七卷。〈张栻〉《孟子集注》十四卷，《孟子或问》十四卷〈朱熹〉
《孟子精义》十四卷，《孟子衍义》十四卷，《孟子解义》十四
卷〈陈旸〉《孟子石鼓答问》三卷，《孟子纪蒙》十四卷〈陈寿老〉《孟
子要义》十四卷。〈魏了翁〉《孟子纂疏》十四卷。〈赵顺孙〉《孟子蔡
觉轩集疏》十八卷，《孟子杂记》四卷〈陈士元〉《孟子音义》三
卷。〈张镒〉《孟子音义》二卷。〈孙奭〉《孟子传赞》十四卷。〈钱文子〉《续孟
子》二卷。〈唐林慎思〉删《孟子》二卷。〈冯休〉《孟子辨疑》十四卷。〈王汝猷〉
《疑孟》十卷。〈司马光〉《翼孟》三卷。〈唐刘轲〉《翼孟》二卷。〈宋陆筠〉《尊孟
辨》七卷。

“孟子著书，崇仁义，叙万类。”赵岐所称，“帝王公侯遵之，

前史夷于诸子，莫为甄别。孝文时，与《论语》《孝经》《尔雅》
同置博士，其识卓矣，而旋即罢去。赵宋设科，语、孟并
列，注疏之家常相表里。学者咸尊曰“孔、孟不能为轩”
轾也。其《外书》四篇，不能闳深，疑为后人所假托，今废
不存。

经总解

《四书语类》八十卷。〈朱熹〉《四书管见》十三卷。〈融堂〉《四书》朱真
注。〈阙〉卷四·《书朱》、张注〈阙〉卷《四·书集注》附录〈阙〉卷四《书
通》三十四卷。〈胡炳文〉《四书集编》二十六卷。〈真德秀〉《四书类
编》二十四卷。〈汪九成〉《四书管窥》五卷。〈史伯璿〉《四书纂疏》。〈阙〉
《卷四书辑语》四十卷。〈宋陈应龙〉《四书集略》四十二卷。〈卢孝孙〉
《四书集义》一百卷。〈卢孝孙〉《四书集义精要》三十卷。〈元刘梦吉〉
《四书丛说》二十卷。〈许谦〉《四书通义》三十六卷，《四书通证》
〈阙〉卷、《四书集成》三十六卷、《四书发明》三十八卷、《四书
详说》十卷、《四书提要》〈阙〉卷，《四书辑释》三十六卷，《四书
释要》十九卷，《四书通旨》六卷，《四书考异》十卷〈元陈橡〉《四
书章图纂释》二十二卷。〈程复心〉四、《书事文引证》〈阙〉卷。〈河南
何文渊〉《四书因问》六卷。〈吕柟〉《四书问辨录》十卷。〈高拱〉《四书人
物考》八卷。〈薛应旗〉《五经通义》九卷。〈刘向〉《白虎通》六卷。〈班固等〉
《五经异义》十卷。〈许慎〉《五经然否论》五卷。〈晋谯周〉《五经钩沈》
十卷。〈晋王芳〉《五经大义》三卷。〈戴逵〉《五经咨疑》八卷。〈周杨思〉《五
经异同评》一卷。〈贺玚〉《五经大义》十卷。〈后周樊文深〉《经典大义》
十二卷。〈沈文阿〉《五经大义》五卷。〈何妥〉《五经通义》八卷。〈刘炫〉《五
经要义》五卷。〈雷氏〉《五经正名》十二卷。〈刘炫〉《五经析疑》二十
八卷。〈邯郸绰〉《五经宗略》二十三卷。〈元延明〉《五经杂义》六卷。
〈孙畅之〉《长春义记》一百卷。〈梁简文帝〉《五经通数》十卷。〈梁鲍泉〉《七
经义纲略》三十卷。〈樊文深〉《七经论》三卷。〈樊文深〉《质疑》五卷。
〈樊文深〉《经典元儒大义序录》十卷。〈沈文阿〉《六艺论》一卷。〈郑元〉
《圣证论》十二卷。〈王肃〉《郑志》十一卷。〈郑小同〉《郑记》六卷。〈郑元弟子〉
《五经对诀》四卷。〈赵英〉《五经要略》。〈阙〉卷。〈颜真卿〉《六说》五卷。〈刘迅〉
《六经外传》三十七卷。〈刘贶〉《五经微旨》十四卷。〈张镒〉《九经师
授谱》一卷。〈韦表微〉《微言集注》四卷。〈袁侨卿〉《经传要略》十卷。
〈高重〉《经史释题》二卷。〈唐李肇〉《九经馀义》一百卷。〈宋黄敏〉《演圣
通论》六十卷。〈胡旦〉《辨经正义》七卷。〈张沂〉《兼明书》十二卷。〈丘光
庭〉《五经要旨》五十卷。〈齐唐〉《九经类义》二卷，《九经抄》二卷，
《九经要抄》一卷，《叙元要抄》一卷，《九经释难》五卷，《九经
演义》十卷，《九经旨》九卷，《经典质疑》六卷〈胡顺之〉《诗乐说》
三卷，《群经索隐》三十卷，《河南经说》七卷〈程颐〉《龟山经说》
八卷。〈杨时〉《七经小传》五卷。〈刘敞〉《经传发隐》七卷。〈李景阳〉《九经
要义类目》六卷。〈魏了翁〉《畏斋经学》十二卷。〈游桂〉《七经中义》
一百七十卷。〈刘彝〉《项氏家说》十四卷。〈项安世〉《山堂疑问》一
卷。〈刘光祖〉《西山读书纪》三十九卷。〈真德秀〉《考信录》三十卷。
〈贾铸〉王应麟《六经天文编》六卷，《九经治要》十卷〈元欧阳长孺〉
《九经要览》十卷，《十一经问对》十一卷，《端本堂经训要
义》十卷〈李好文〉《五经稽疑》六卷。〈睦桔〉《经典稽疑》二卷。〈陈耀文〉
《五经疑辨录》三卷。〈周洪谟〉《五经异文》十一卷。〈陈士元〉《遗经
四解》四卷。〈徐常吉〉《六经图》七卷。〈叶仲堪〉“《莆阳二郑六经图
辨》四卷，《授经图》”二十卷〈睦桔〉《刊谬正俗》八卷。〈颜师古〉《经典
释文序录》一卷。〈陆德明〉《群经音辨》七卷。〈贾昌朝〉《五经文字》
三卷。〈张参〉《九经字样》一卷。〈唐元度〉“《九经三传沿革》一卷，《六
经正误》”六卷〈毛居正〉《九经韵补》一卷。〈杨喦〉《四书五经明音》
八卷。〈王觉〉

孔子手自删述者，六𢓃而已。唐定注疏，始为十三经。
宋改《九经》。国朝罢《周官》《仪礼》《孝经》《春秋》三传不立，而
以《四子》、五经制诏颁行之。盖不欲以脱遗影响之文，
疑误来者，而令归雅正，厥意美矣。汉《石渠白虎》大集
名儒，讲议经术，时称独盛。我朝笃意儒雅，方驾汉代，
而不啻过之。书与《春秋》，圣祖亲相指授，作为成书。〈书传
会选春秋本末〉至永乐中，又悉为《大全》，播于黉序。念北方书
籍鲜至，时优赐之。文教彬彬，风行雷动，有不奋兴于
学者，非夫也，故诸经著述日新且盛。今与前籍既部
分之，而贯穿群言难于离析者，别为总解，以附此篇。

小学

《尔雅》三卷。〈汉樊光注〉《尔雅》七卷。〈孙炎〉《尔雅》三卷。〈刘歆〉《尔雅》三卷。
〈汉李巡〉《尔雅》五卷。〈郭璞〉《集注尔雅》十卷。〈梁沈璇〉《尔雅注》三卷。
〈郑樵〉《尔雅注》一卷。〈王雱〉《尔雅图》十卷。〈郭璞〉《尔雅图赞》二卷。〈江瓘〉
《尔雅正义》十卷。〈邢昺〉“《尔雅兼义》十卷，《尔雅新义》”二十卷
〈陆佃〉《尔雅贯义》：〈阙〉卷。〈陆佃〉《尔雅发题》一卷，《尔雅略义》十九
卷〈危素〉《尔雅音》八卷。〈江瓘〉《尔雅音》一卷。〈孙炎〉“《尔雅音义》一卷，
《尔雅音略》”二卷〈郭璞〉《音训》二卷，“《尔雅音略》三卷”〈蜀毋昭裔〉《广
雅》四卷。〈魏张揖〉《广雅音》四卷。〈隋曹宪〉《博雅》十卷。〈曹宪〉《小尔雅》
一卷。〈楚孔鲋撰李轨注〉《续尔雅》一卷。〈刘伯庄〉《要雅》二卷。〈梁刘杳〉《蜀
尔雅》三卷。〈李商隐〉《羌尔雅》三卷。〈刘温润〉《番尔雅》三卷。〈刘温润〉
《埤雅》二十卷。〈陆佃〉洪荣祖《尔雅翼》。〈阙〉卷。《尔雅翼》二十二
卷〈罗愿〉程端蒙《大尔雅》。〈阙〉卷。《博雅志》十三卷。〈李文成〉《骈雅》
七卷。〈朱谋玮〉《训林》十二卷。〈睦桔〉《昆虫草木略》二卷。〈郑樵〉《释俗
语》八卷。〈刘霁〉《称谓》五卷。〈后周卢辨〉《俗说》三卷。〈沈约〉《俚言解》二卷。
〈陈士元〉《古今训》十一卷。〈张显〉《释名》八卷。〈刘熙〉《辨释名》一卷。〈韦昭〉
《方言》十三卷。〈扬雄撰郭璞注〉《方言》十四卷。〈王浩撰〉《方言释音》一
卷。〈吴良辅撰〉《河洛语音》一卷。〈王长孙〉《列郡雅言》一卷

右尔雅

《三苍》三卷。〈郭璞撰〉《苍颉训诂》二卷。〈杜林注〉《埤苍》三卷。〈张揖〉《三
苍训诂》三卷。〈张揖〉《广苍》一卷。〈樊恭〉《急就章》一卷。〈史游〉《急就章》
二卷。〈崔浩注〉《急就章》一卷。〈颜之推注〉《急就章》三卷。〈豆卢氏注〉《急就
章》一卷。〈颜师古注〉《吴章》二卷。〈陆机〉《在昔篇》一卷。〈班固〉《太甲篇》一
卷。〈班固〉《凡将篇》一卷。〈司马相如〉“《黄初篇》一卷，《小学篇》”一卷〈晋下
邳内史王义〉《少学篇》九卷。〈杨方〉《始学》一卷，《劝学》一卷。〈蔡邕〉《幼学
篇》一卷。〈朱嗣卿〉《始学篇》十二卷。〈项峻〉《小学篇》一卷。〈王羲之〉《发
蒙记》一卷。〈晋束晳〉《启蒙记》三卷。〈晋顾恺之〉《诂幼文》三卷。〈颜延之〉
《广诂幼》三卷。〈荀楷〉《幼学》二卷。〈朱育〉《千字文》一卷。〈萧子云〉
《次韵千字文》一卷。〈梁周兴嗣〉《演千字文》五卷，《古今字诂》三
卷〈张揖〉《杂字指》一卷。〈后汉郭显卿〉《字指》二卷。〈晋李彤〉《小学总
录》二卷，古今字图杂录。〈阙〉卷。〈曹宪〉《说文》二十卷。〈汉许慎纂
唐李阳冰刊定〉《说文》十五卷。〈宋徐铉刊定〉《说文解字系传》三十八
卷。〈徐锴〉《补说文字解》三十卷。〈僧昙域〉《说文音隐》四卷，《说
文韵谱》十卷〈徐锴〉《说文字源》一卷。〈唐李腾集〉《说文补义》十二
卷。〈包希曾〉梁有《演说文》。〈阙〉卷吾衍《说文续解》〈阙〉卷《字林》
七卷。〈晋吕忱〉《字林音义》五卷。〈宋吴恭〉《古今字书》十卷，《字书》
十卷，《字统》二十一卷〈杨承庆〉《玉篇》三十一卷。〈顾野王〉《像文
玉篇》三十卷。〈唐释隐才〉《玉篇解疑》三十卷。〈赵利正〉《类篇》四十
五卷。〈司马光等〉《字类叙评》三卷。〈侯洪伯〉《要字苑》一卷。〈谢康乐〉《括
字苑》十三卷。〈冯干〉《要用字苑》一卷。〈葛洪〉《常用字训》一卷。〈殷仲
堪〉《字属篇》一卷。〈贾鲂〉《要用杂字》三卷。〈邹里〉周才《字录》。〈阙〉卷
曹“产”《字苑》〈阙〉卷。《文字要记》三卷〈王义〉《解文字》七卷。〈周成〉《文
字集略》六卷。〈梁阮孝绪〉《字宗》三卷。〈薛立〉《文字谱》一卷，《释文》十
卷〈江邃〉《御览》。字府。〈阙〉卷庾元威《字府》。〈阙〉卷，《文字志》“三卷。”
〈王愔〉《文字要说》一卷。〈王氏〉《难字要》三卷，《览字知源》三卷，《字
源偏旁小说》三卷〈东林生解〉《字旨篇》一卷。〈郭训〉《桂苑珠丛》一
百卷。〈诸葛颖〉《桂林珠丛略要》二十卷，俗语难字一卷。〈隋王
劭〉《杂字要》三卷。〈隋李少通〉《杂字书》八卷。〈僧正度〉《文字整疑》一
卷，《正名》一卷，《纂文》三卷。〈何承天〉《纂要》六卷。〈颜延之〉《文字释
疑》一卷，《今字辨疑》三卷。〈李少通〉宋世良“《字略》一卷，《文字
指归》”四卷，《字海》一百卷〈唐武后〉《干禄字书》一卷。〈颜元孙〉《广
干禄字书》一卷。〈娄机〉《佩觿》三卷。〈郭忠恕〉《稽正辨讹》一卷，《龙
龛手鉴》四卷。〈燕僧智光〉《文字释训》三十卷。〈梁僧志〉李行中字
源。〈阙〉卷。《开元文字音义》三十卷〈唐明皇〉张有《复古编》二
卷，《学古编》二卷〈吾衍〉偏傍小说。〈阙〉卷。〈林罕〉倪镗《六书类释》。
〈阙〉卷汪藻《古今雅俗字》。〈阙〉卷。“许谦《假借论》一卷，《六书
正讹》四卷”〈周琦〉《经典分毫正字》一卷。〈唐欧阳融〉王球“《啸堂集
古录》二卷，《六书本义》十二卷”〈赵㧑谦〉《声音文字通》十二
卷。〈赵㧑谦〉《六书故》三十三卷。〈戴伺〉《字潫博义》二十六卷，《六
书统》二十卷〈杨桓〉《六书㴑原》十三卷。〈杨桓〉《从古正文》六卷。
〈黄谏〉《六书精蕴》六卷。〈魏校〉《六书索隐》五卷。〈杨慎〉《六书练证》五
卷。〈杨慎〉《六书总要》五卷。〈吴元满〉《谐声指南》一卷。〈吴元满〉《六书
略》五卷。〈郑樵〉《古俗字略》七卷。〈陈士元〉同文备考。〈阙〉卷。〈王应电〉
《音书考源》一卷，《声韵》四十一卷。〈周研〉《声类》十卷。〈魏李登〉《韵
集》十卷，《韵集》六卷。〈晋吕静〉《四声韵林》二十八卷。〈张谅〉《韵集》
八卷。〈段弘〉《群玉典韵》五卷。〈段弘〉《文章音韵》二卷。〈王该〉《韵略》一
卷。〈阳休之〉《修续音韵决疑》十四卷。〈李概〉《纂韵抄》十卷，《四声
指归》一卷〈刘善经〉《四声》一卷。〈沈约〉《四声韵略》十三卷。〈夏侯咏〉
《韵篇》十三卷。〈赵氏〉《音谱》四卷。〈李概〉《韵英》三卷。〈释静洪〉《切韵》五
卷。〈陆慈〉《音韵》二十卷。〈萧钧〉《唐韵》五卷。〈孙愐〉《韵铨》十五卷。〈唐武元之〉
《韵英》五卷。〈明皇〉《韵海镜源》三百六十卷。〈颜真卿〉《切韵》十卷。
〈唐李舟〉《切韵指掌图》一卷。〈司马光〉《五音类聚篇海》十五卷。
〈金韩孝彦〉《贯珠集》八卷，《玉钥匙门法》一卷，“《辨体补修》《加字
切韵》”五卷〈唐僧智猷〉《唐广韵》五卷。〈张参〉《唐切韵》五卷，《李韵要
略》一卷。〈李邕〉《雍熙广韵》一百卷。〈宋句中正等详定〉《集韵》十卷。〈丁度
等修〉《礼部疑韵》二十卷，《宋朝重修广韵》五卷。〈陈彭年〉《五音
广韵》五卷。〈吴铉〉《景祐韵》五卷，《五声韵谱》五卷〈张有〉《五书韵
总》：〈阙三字〉卷。〈高衍孙〉《礼部韵略》五卷。〈王洙等修〉《书学正韵》三
十六卷。〈杨桓〉《杂文字音》七卷。〈王延〉《押韵释疑》五卷。〈欧阳德弘〉《正
字韵纲》四卷。〈宋魏温甫〉《书林韵会》一百卷。〈蜀孟昶〉《古今韵会
举要》三十卷。〈黄公绍〉《韵谱》三卷。〈宋杨俊〉《韵会定正》四卷。〈元孙
吾与〉《辨嫌音》一卷。〈阳休之〉《异字同音》一卷，《证俗音》三卷。〈张推〉
《证俗音略》一卷。〈颜愍楚〉《器用名目韵》五卷。〈薛尚功〉《韵补》五
卷。〈吴栻〉《转注古音略》五卷。〈杨慎〉《古音馀》五卷。〈杨慎〉《古音附录》
五卷。〈杨慎〉《古音丛目》五卷。〈杨慎〉《古音猎要》五卷。〈杨慎〉《古音略
例》一卷。〈杨慎〉《古文韵语》二卷。〈杨慎〉《奇字韵》五卷。〈杨慎〉《韵林原
训》二卷。〈杨慎〉《五音切韵枢》三卷。〈柳曜〉《切韵指元论》三卷。〈王宗
论〉《切韵指元疏》五卷。〈僧鉴言〉《归字图》一卷。〈刘守锡〉《三十六
字母图》一卷。〈僧守温〉《四声等第图》一卷。〈僧宗彦〉《定清浊韵》
一卷。〈僧行庆〉《音诀》八卷。〈郭逸〉《古文官书》一卷。〈卫恒〉《古文奇字》
二卷。〈郭显卿〉《污简》八卷。〈郭忠恕〉《纂古》一卷。〈崔希裕〉《尚书古字》
一卷，“《李商隐古字略》一卷，《裴光远集缀古文》一卷，《赵
婉章古字略》一卷，《张揖集古文》一卷，《义云章》一卷，《禹
碑》一卷，《石鼓文》一卷，《郑樵注石鼓文》一卷，《王应麟注
石鼓文》一卷，《苏轼注石鼓文》一卷，《峄山碑》一卷，《秦望
山碑》一卷，《天发神谶碑》一卷，《碧落碑》一卷，《诅楚文》一
卷，《张平子碑》”一卷，《古文字训》二卷，《集古四声韵》五卷。
〈夏竦〉《广古四声韵》五卷。〈赵克继〉《古篆分韵》二十五卷，《籀史》

〈洪适〉《薛尚功锺鼎款识》二十卷，“《薛尚功广锺鼎韵》七卷，
《薛尚功象形奇字》一卷，《锺鼎篆韵》三卷”〈王楚〉杨銁“《锺鼎
篆韵》五卷，《古篆礼部韵》五卷”〈释守隆〉吾衍《周秦刻石释
音》一卷，“吾衍《锺鼎韵》一卷，《宣和博古图》三十卷，《吕大
临考古图》十卷，《赵明诚金石录》”三十卷，《四体书势》一
卷〈晋卫恒〉《杂体书》九卷。〈释正度〉《古今篆隶杂字体》一卷。〈萧子
政〉《汉隶字源》六卷，《隶释》十卷〈刘球〉《古今篆隶训诂名录》
一卷，《古今字图杂录》一卷〈隋曹宪〉杨黼“《篆隶宗源》二卷，
《圣章草》”一卷〈蔡邕〉《飞龙篇篆草势合》三卷。〈崔瑗〉《法书目录》
六卷。〈虞龢〉《五十二体书》一卷。〈萧子云〉《书品》一卷。〈庾肩吾〉《笔墨
法》一卷。〈颜之推〉《麤纸笔墨疏》一卷，《书后品》一卷〈李嗣真〉《书
谱》一卷。〈徐浩〉《古迹记》一卷。〈徐浩〉《书断》三卷。〈张怀瓘〉《书则》一卷。
〈张景元〉《书指论》一卷。〈褚长文〉《法书要录》十卷。〈张彦远〉裴行俭
《草书杂体》一卷，“王氏《八体书范》”四卷〈王方庆〉《书祖》一卷。
〈张怀瓘〉《书法药石论》一卷。〈张怀瓘〉《六体论》一卷。〈张怀瓘〉《御制
评书》一卷。〈唐太宗〉有唐名《书评》一卷，《临书关要》一卷。〈僧应
之〉《字学要录》一卷，《授笔法》一卷，“《古文篆隶体书记》二
卷，《辨字图》”一卷，《叙书》四卷，《怀素传》一卷。〈陆羽〉《书禁经》一
卷，《传授记》一卷，《纂髓》六卷〈郑惇方〉《飞白书录》一卷，《金壶
记》三卷〈僧适之〉《隶书决疑赋》一卷，《书品》十卷，《王逸少笔
势图》一卷，《续书评》一卷〈吕总〉《法书》一卷。〈蔡希综〉《古今书人
优劣评》一卷。〈梁武帝〉《述书赋》三卷。〈窦永撰窦泉注〉《古来能书人
名》一卷。〈王僧虔〉《隶书正字赋》一卷。〈石怀德〉张长史《笔法十
二意》一卷，《蔡氏口诀》一卷，《书隐法》一卷，《墨薮》五卷，《古
今书法苑》十卷〈宋周越〉《书评》一卷，《笔体论》一卷〈虞世南〉《笔
法要诀》一卷。〈李阳冰篆〉《笔法》一卷。〈羊欣〉《笔经》一卷，《海岳书史》
一卷〈米芾〉《书法钩元》四卷。〈苏子启〉《书谱》一卷。〈孙过庭〉《续书谱》
一卷。〈姜夔〉《宝章待访录》一卷。〈米芾〉《翰墨志》一卷。〈宋高宗〉《字学
新书》一卷。〈刘惟志〉《东观馀论》十卷。〈黄伯思〉《广川书跋》十卷。
〈董𨔟〉《书学会编》四卷，《宝真斋法书赞》六十卷〈岳珂〉《法帖谱
系杂说》二卷。〈曹士冕〉《法帖释文》十卷。〈石苍舒〉《法帖释文》十
卷。〈刘次庄〉

右书

《九章算术》二卷。〈徐岳甄鸾重述〉《算术》十六卷。〈杜忠〉《算术》二十六
卷。〈许商〉《缀术》六卷。〈祖冲之〉《九章算术》十卷。〈刘徽〉《九九算术》二
卷。〈杨淑〉《九章别术》二卷。〈徐岳甄鸾〉《算经》二十九卷。〈岳鸾〉《九章六
曹算经》一卷。〈刘徽〉《九章重差图》一卷。〈刘徽〉《九章重差》一卷。
〈刘向〉《九章算术》九卷。〈徐岳〉《九章算经》九卷。〈甄鸾〉《九章杂算文》
一卷。〈刘祐〉《九章算术注》九卷。〈李淳风〉《算经》三卷。〈谢察微〉《缉古
算术》四卷。〈王孝通〉《五经算术》二卷。〈甄鸾注〉《九章推图经法》
一卷。〈张峻〉《算经要用百法》一卷。〈徐岳〉《孙子算经》二卷，“《赵𢾺
算经》一卷，《夏侯阳算经》一卷，《张丘建算经》”二卷，又三
卷〈李淳风〉《数术记遗》一卷。〈徐岳〉《五经算术》二卷。〈李淳风注〉《算经
易义》一卷。〈张续〉张去斤《算疏》一卷，“《黄锺算法》三十八卷，
《算律吕法》一卷，《众家算阴阳法》一卷，《董泉三等数》一
卷，《五曹算经》”五卷〈甄鸾〉又五卷。〈韩延夏侯阳〉韩延《夏侯阳算
经》一卷，《九经术疏》九卷〈宋泉之〉《海岛算经》一卷。〈刘徽〉又一
卷。〈李淳风〉《七经算术通义》七卷。〈阴景愉〉《周髀算经》二卷。〈李淳
风〉《五曹孙子等算经》二十卷。〈李淳风〉《算经表序》一卷，《一
位算法》二卷。〈江本〉《得一算经》七卷。〈陈从运〉《心机算术括》一
卷，《龙受益算法》二卷，《周易轨限算》一卷，“《新易一法》，《算
轨九例要诀》”一卷。〈龙受益〉“《乘除算例》一卷，《法算细历》一
卷，《量田要例算法》”一卷，《颍阳书》三卷〈邢和璞〉《求一指蒙
元要》一卷。〈李绍谷〉《周髀算经音义》一卷。〈李籍〉《求一算法九
例》一卷，《谢经算术》三卷，《九章算经音义》一卷〈李籍〉《算法
敩古集》二卷。〈贾宪〉杨辉《九章》一卷，《算术百颗珠》一卷，《算
法透帘草》一卷，《通原算法》二卷，《数学九章》九卷〈宋秦九韶〉
《测图海镜》十二卷。〈元李冶〉《益古衍段》三卷。〈李冶〉《勾股等六
论》一卷。〈唐顺之〉《婆罗门算法》三卷。《婆罗门阴阳算历》一
卷，《婆罗门算经》三卷

右数

《少仪外传》二卷。〈吕祖谦〉《童蒙训》一卷。〈吕祖谦〉弟子职《五书》
一卷。〈张时举〉《蒙训》四十四卷。〈王应麟〉《小学绀珠》十卷。〈王应麟〉
《小学》四卷。〈朱熹〉《小学集说》六卷。〈程愈〉《小学集成》十卷，“《小学
通义》十卷，《小学注疏》”十卷〈四十三图附〉《小学资讲》十二卷。
〈夏煦〉《小学纂疏》四卷。〈元李成己〉《小学纂释》十卷。〈吴懋谈〉《小学句
读》六卷。〈陈选〉《小学章句》四卷。〈王云凤〉《古文小学》九卷。〈湛若水〉
“《小学启蒙》十卷，《养正群书》”一卷〈元熊大年〉《养蒙大训》十二
卷。〈熊大年〉《六艺纲目》一卷。〈舒天民〉《发蒙宏纲》二卷。〈徐櫜〉《童子
习》一卷。〈朱以贞〉《蒙求》三卷。〈唐子瀚〉《蒙求补注》八卷。〈徐子光〉《事
类蒙求》九卷。〈黎献〉《名物蒙求》一卷。〈方逢辰〉《续蒙求》八卷。〈宋舒
津〉《左氏蒙求》三卷。〈宋王舜俞〉《两汉蒙求》十卷。〈刘班〉《十七史蒙
求》二卷。〈王令〉《宋书蒙求》二卷。〈范镇〉《南北史蒙求》十卷，“《班左
诲蒙》三卷。”〈程俱〉《家塾蒙求》二十五卷。〈孙应符〉《宗室蒙求》三
卷。〈孙应符〉《幼学须知》五卷。〈孙应符〉

右近世蒙书

古者，八岁入小学，习六甲四方与书数之艺，成童而
授之经迨，其大成也，知类通达，靡所不晰，而小学始
基之矣。《尔雅》津涉九流，标正名物，讲艺者莫不先之，
于是有训故之学。文字之兴，随世转易，讹舛日繁，三
苍之说始志字法，而《说文》兴焉，于是有偏傍之学。五声异律，清浊相生。孙炎、沈约始作字音，于是有音韵
之学。保氏以数学教子弟，而登之重差、夕桀、勾股，与
《九章》并传，而乡三物备焉，于是有算数之学。盖古昔
六艺，乘其虚明，肄之以适用，而精神心术之微寓焉
矣。古学久废，世儒采拾经籍格言，作为小学，以补亡
夫。昔人所叹，谓数可陈而义难知，今之所患，在义可
知而数难陈。孰知不得其数，则影响空疏，而所谓义
者可知已。顾世所显行，不能略也。今悉次于篇，以备
《小学》。

史类正史

《史记》八十卷。〈宋裴骃注〉《史记》一百三十卷。〈许子儒注〉《史记》一百
三十卷。〈王元感注〉《史记》一百三十卷。〈陈伯宣注今存八十七卷〉《史记》一
百三十卷。〈徐坚注〉《史记》一百三十卷。〈李镇注〉《续史记》一百
三卷。〈唐韩琬撰〉《史记音义》十二卷。〈宋徐广〉《史记音》三卷。〈梁邹诞〉
《史记音》三卷。〈许子儒〉《史记义林》二十卷。〈李镇〉《史记索隐》三
十卷。〈司马贞〉《史记纂训》二十卷。〈裴安时〉《史记地名》二十卷。
〈刘伯庄〉《史记正义》三十卷。〈唐张守节〉《史记名臣疏》三十四卷。
〈窦群〉《史要》十卷。〈卫飒〉《史记正传》九卷。〈张莹〉

右史记

《汉书》一百二十卷。〈颜师古注〉《汉书集解音义》二十四卷。〈应劭〉
《汉书集注》十三卷。〈晋灼〉《汉书注》一卷。〈陆澄〉《汉书续训》三卷。
〈韦棱〉《汉书注》四十卷。〈恭播〉《汉书训纂》三十卷。〈姚察〉《汉书集解》
一卷。〈姚察〉《汉书叙传》五卷。〈项岱〉《汉书正义》三十卷。〈唐僧务静〉《汉
书古今集义》二十卷。〈顾引〉《汉书音训》一卷。〈服虔〉《汉书音义》
七卷。〈韦昭〉《汉书音》二卷。〈梁刘显〉《汉书音》二卷。〈夏侯泳〉《汉书音
义》十二卷。〈萧该〉《汉书音义》九卷。〈孟康〉《汉书音》一卷。〈诸葛亮〉《汉
书音》十七卷。〈晋灼〉《汉书音义》二卷。〈崔浩〉孔氏《汉书音义钞》
二卷。〈孔文祥〉《汉书音义》二十六卷。〈刘嗣等〉《汉书律历志音
义》一卷。〈阴景伦〉《汉书音义》十二卷。〈恭播〉《论前汉事》一卷。〈诸葛
亮〉《汉书駮议》二卷。〈晋刘宝〉《定汉书疑》二卷。〈姚察〉《汉书决疑》
十二卷。〈颜游秦〉《汉书辨惑》三十卷。〈李喜〉《汉书问答》五卷。〈沈遵〉
“《前汉考异》一卷，《汉尚书》”一十卷。〈孔衍〉

右汉书

《东观汉记》一百四十三卷。〈起光武至灵帝刘珍等撰〉《后汉书》一百
三十卷。〈无帝纪吴谢承撰〉《后汉记》一百卷。〈晋薛莹〉《续汉书》八十
三卷。〈司马彪〉《后汉书》九十七卷。〈华峤〉《后汉南记》五十八卷。
〈张莹〉《后汉书》一百一卷。〈袁山松〉《后汉书》九十七卷。〈宋范晔〉《后
汉书》五十八卷。〈梁刘昭补注〉《后汉书》一百二十二卷。〈范晔本刘
熙注〉《后汉书》一百卷。〈章怀太子贤注〉《后汉书音义》二十七卷。〈韦机〉
《后汉书音》一卷。〈后魏刘芳〉《后汉音训》三卷。〈陈臧兢〉《后汉外传》
十卷。〈谢沈〉《后汉音》三卷。〈萧该〉《后汉尚书》六卷。〈孔衍撰〉《三史刊
误》四十五卷。〈宋余靖〉

右后汉

《魏书》四十八卷。〈晋王沈〉《魏尚书》八卷。〈孔衍〉《吴书》五十五卷。
〈韦昭〉《吴书实录》三卷，《魏国志》三十卷。〈陈寿〉《蜀国志》十五卷。
〈陈寿〉《删补蜀记》七卷。〈王隐〉《吴国志》二十一卷。〈陈寿〉《魏志音义》
一卷。〈卢宗道〉《论三国志》九卷。〈何常侍〉《三国志评》三卷。〈徐爰〉《三
国志序评》三卷。〈王涛〉

右三国

《晋书》九十三卷。〈晋王隐〉《晋书》五十八卷。〈虞预〉《晋书》三十六
卷。〈谢灵运〉《晋中兴书》七十八卷。〈何法盛〉《晋书》一百十卷。〈齐臧
荣绪〉《晋史草》三十卷。〈梁萧子显〉《晋书》一百三十卷。〈唐太宗命群臣撰〉
《晋书》一百一十卷。〈徐坚〉注“《晋书》一百三十卷。”〈高希峤〉《晋书
鸿烈》六卷。〈张氏〉《晋书音义》三卷。〈唐何超〉《晋诸公赞》二十二
卷。〈傅畅〉

右晋

《宋书》六十五卷。〈宋徐爰〉《宋书》六十五卷。〈齐孙严〉《宋书》一百
卷。〈梁沈约〉《齐书》六十卷。〈萧子显〉《齐纪》十三卷。〈刘陟〉《齐纪》二十
卷。〈沈约〉《齐史》十卷。〈吴兢〉《梁书》四十九卷。〈梁林吴〉《梁史》五十三
卷。〈陈许亨〉《梁书帝纪》七卷。〈姚察〉《梁书》五十六卷。〈姚思廉〉《梁史》
十卷。〈吴兢〉《陈书》三卷。〈顾野王〉《陈书》三卷。〈傅縡〉《陈书》四十二卷。
〈陈陆琼〉《陈书》三十六卷。〈姚思廉〉《陈史》五卷。〈吴兢〉

右“宋、齐、梁、陈。”

《后魏书》一百三十卷。〈后齐魏收〉《后魏书》一百卷。〈隋魏彦深〉《元魏
书》三十卷。〈裴安时〉《北齐书》二十卷。〈张太素〉《北齐书》五十卷。
〈李百药〉《后周书》五十卷。〈令狐德棻〉《周史》十卷。〈吴兢〉《隋书》三十二
卷。〈张太素〉《隋书》八十五卷。〈长孙无忌〉《隋史》二十卷。〈吴兢〉

右后魏、北齐、后周、隋

《唐书》一百卷。〈吴兢〉《唐书》一百三十卷。〈韦述〉《旧唐书》二百卷。
〈刘昫张昭等〉《唐书直笔新例》一卷。〈吕夏卿〉《唐书释音》二十五
卷。〈董氏〉《新唐书》二百二十五卷。〈欧阳修宋祁〉《新唐书纠缪》二
十卷。〈吴缜〉

右唐

《淳化太祖纪》十卷。〈张洎〉景德修太祖、太宗两《朝史》百二
十卷。〈胡旦〉《三朝国史》一百五十卷。〈吕夷简〉《仁宗、英宗两朝
史》〈阙二字〉卷《元丰两朝正史》一百二十卷〈王珪〉《淳熙四朝
正史》一百八十卷，《淳熙东都事略》一百十三卷〈王称〉《宋
史》四百九十六卷。〈脱脱〉《宋史新编》二百卷。〈柯维骐〉《宋史略》
四卷。〈梁寅〉

右宋

宋录》十卷，《元史外闻》十卷，《元史续编》十六卷〈胡粹中〉《元
史节要》二卷。〈张美和〉《庚申外史》二卷。

右辽金元

《通史》六百二卷。〈梁武帝撰起三皇讫梁〉《古史考》二十五卷。〈晋谯周〉
《南史》八十卷。〈李延寿〉《北史》一百卷。〈李延寿〉《高氏小史》一百
二十卷。〈高峻〉《刘氏洞史》二十卷。〈刘权晏曾孙〉《史隽》十卷。〈唐郑𬀩撰
纪南北朝事〉《统史》三百卷。〈姚康复〉《令史》二十卷。〈萧肃〉《古史》六十
卷。〈苏辙〉《五代史》一百五十卷。〈宋薛居正〉《五代史记》七十四卷。
〈欧阳修〉《路史》五十卷。〈宋罗泌〉《诸史会编》一百十二卷。〈金濂〉《十
八史略》八卷。〈曾先之〉《史纂左编》一百四十二卷。〈唐顺之〉《史
纂右编》〈阙〉卷《函史》一百二卷。〈邓元锡〉《正史削繁》十四卷。
〈阮孝绪〉《史要》二十八卷。〈王延秀〉《续史隽》二十卷。〈张伯玉〉《十七
史详节》二百八十三卷。〈吕祖谦〉《柳氏释史》一卷，《史通》二
十卷〈刘知几〉《史通析微》十卷。〈李璨〉《正史杂论》十卷。〈蜀阳九龄〉《史
例》三卷。〈唐刘𫗧〉

右通史

古天子诸侯必有国史以纪时事。孔子西观周室，论
史记旧闻，兴于鲁而作《春秋》，其迹可考已。嬴秦史职
放绝汉兴，马记班书始变编年之体。后之为史者，祖
之顾二子，皆因父业绪而成书。况迁既收功于商毅，
固仍丐馥于逵、歆。语云：“千金之裘，非一狐之腋”，非虚
言也。继是作者代兴，胜劣互异，然莫不钩深故府，囊
括辞林，一代兴衰，赖以考见。傥谓迁、固亡而无史学，
不亦谬乎？《汉志》𢓃文，原无史部，但以列于《春秋》。近世
史籍日多，述作异体，总之成一家之言，难于附载也。
辄依其世次，叙而缀之，以备正史。

编年

《纪年》十四卷。〈汲冢书并竹书同异一卷〉

右古魏史

《汉纪》三十卷。〈荀悦〉《汉纪》三十卷。〈应劭〉《汉纪音义》三卷。〈崔浩〉《汉
表》十卷。〈袁希之〉《汉皇德纪》三十卷。〈侯瑾〉《后汉纪》三十卷。〈袁宏〉
《后汉纪》三十卷。〈张璠〉《后汉略》二十五卷。〈张缅〉《后汉灵献二
帝纪》六卷。〈刘艾〉《后汉献帝春秋》十卷。〈袁晔〉《山阳公载纪》十
卷。〈乐资〉《汉春秋》十卷。〈孔衍〉《后汉春秋》六卷。〈孔衍〉《汉春秋》一百
卷。〈宋胡旦〉《汉春秋问答》一卷。〈胡旦〉

右两汉

《汉魏春秋》九卷。〈孔舒元〉《蜀汉本末》三卷。〈赵居信〉《蜀鉴》十卷。
〈宋李文子〉《魏氏春秋》二十卷。〈孙盛〉《魏阳秋异同》八卷。〈孙寿〉《魏武
本纪年历》五卷，《魏纪》十二卷。〈魏澹〉《魏略》五十卷。〈鱼豢〉《吴纪》
十卷。〈晋环济〉《吴历》六卷。〈胡冲〉《吴录》三十卷。〈张勃〉《吴书实录》三
卷。

右三国

《汉晋阳秋》五十四卷。〈习凿齿〉《晋纪》四卷。〈陆机〉《晋纪》二十三
卷。〈干宝〉《晋纪》十卷。〈曹嘉之〉《晋纪》十一卷。〈袁粲〉《晋阳秋》三十二
卷。〈孙盛〉《晋纪》二十五卷。〈宋刘谦之〉《晋纪》十卷。〈王绍之〉《晋纪》四十
五卷。〈徐广〉《续晋纪》五卷。〈郭季产〉《续晋阳秋》二十卷。〈宋檀道鸾〉《晋
史草》三十卷。〈萧景畅〉《晋春秋略》二十卷。〈唐杜延业〉《晋后略》五
卷。〈苟纪〉《汉魏晋帝要纪》三卷。〈贾匪之撰〉《宋略》二十卷。〈裴子野〉《宋
春秋》二十卷。〈王琰〉《宋春秋》二十卷。〈鲍衡卿〉《宋纪》三十卷。〈王智
深〉《齐春秋》三卷。〈吴均〉《齐典》五卷。〈王逸〉《梁典》三十卷。〈刘璠〉《梁典》
三十卷。〈陈何之先〉《梁撮要》三十卷。〈陈阴僧仁〉《梁后略》十卷。〈姚最〉《梁
太清纪》十卷。〈梁萧韶〉《梁典》三十九卷。〈谢昊〉梁承圣《中兴略》
十卷。〈刘仲威〉《后梁春秋》十卷。〈蔡允恭〉《陈王业历》二卷。〈陈赵齐旦〉

右六朝

《后魏纪》三十三卷。〈卢彦卿〉《魏国纪》十卷。〈梁祚〉《魏典》三十卷。
〈元行冲〉《三国典略》二十卷。〈唐丘悦以关中邺都江南为三国纪南北朝事〉《北齐
纪》三十卷。〈崔子发〉《北齐志》十卷。〈王劭〉

右北朝

《隋后略》十卷。〈张太素〉《隋纪》二十卷。〈吕才〉《隋纪》十卷。〈丘启期〉

右隋

《唐历》四十卷。〈唐柳芳〉《续唐历》二十二卷。〈韦澳〉《唐春秋》三十
卷。〈吴兢〉《唐春秋》二十卷。〈韦述〉《唐春秋》六十卷。〈陆长源〉《唐统纪》
一百卷。〈陈岳〉《唐朝年代记》十卷。〈唐焦潞〉《唐纪》四十卷。〈宋陈彭年〉
《唐年历》一卷。〈唐刘轲〉《唐年补录》六十五卷。〈贾纬〉《唐馀录》六
十卷。〈王皞〉《唐年统略》十一卷。〈郭傪〉《续唐录》一百卷。〈宋敏求〉《唐
典》七十卷。〈王彦威〉《唐录政要》十二卷。〈凌璠〉《唐鉴》十二卷。〈范祖
禹〉《唐鉴》五卷。〈石介〉

右唐

《五代通录》六十五卷。〈宋范质〉《五代史》一百五十卷。〈卢多逊〉
《开皇纪》三十卷。〈郑向〉《五代春秋》二卷。〈尹洙〉

右五代

《九朝通略》一百六十八卷。〈熊克〉《中兴小历》四十一卷。〈熊克〉
《国朝编年政要》四十卷。〈蔡幼学〉《中兴遗史》六十卷。〈赵甡之〉
丁未录二百卷。〈李丙〉《国纪》五十八卷。〈徐度〉编“《通鉴长编》一
百六十八卷。”〈李焘〉《续通鉴长编举要》六十八卷。〈李焘〉《思陵
大事记》三十六卷。〈李焘〉《阜陵大事记》一卷。〈李焘〉《建炎以来
系年要记》二百卷。〈李心传〉《建陆编》一卷。〈陈傅良〉《皇朝编年
举要》三十卷。〈陈均〉《备要》三十卷。〈陈均〉《中兴编年举要》十四
卷。〈陈均〉《备要》十四卷。〈陈均〉《三朝北盟集编》二百五十卷。〈徐梦
莘〉《集补》五十卷。〈徐莘〉《续宋编年》十八卷。〈李焘〉《续宋中兴编年》十五卷。〈元刘时举〉

右宋

“王氏《五位图》”十卷。〈唐王起〉“《广五运图》十卷，《五运录》”十二
卷。〈唐曹圭〉《正闰位历》三卷。〈唐柳璨〉“《历代帝王正闰五运图》
一卷，《五运历》一卷，《运历图》”六卷。〈宋龚颖〉“《五运纪年志》一
卷，《五运甲子编年历》”三卷〈刘蒙叟〉《三五历纪》二卷。〈徐整〉《浑
天帝王五运历年纪》一卷，《通历》三卷。〈徐整〉《通历》十卷。〈马总〉
《续通历》十卷。〈孙光宪〉“《许氏千岁历》三卷，《帝王年历》”五卷
〈陶弘景〉《分王年历》五卷。〈羊瑗〉《国志历》五卷。〈孔衍〉《年历》六卷。〈皇甫
谧〉《共和以来甲乙纪年》一卷。〈卢元福〉《古今年代历》一卷。
〈唐贾钦文〉《建元历》二卷。〈唐张敦素〉《帝王历数歌》一卷。〈唐刘轲〉《古今
年号录》一卷。〈唐封演〉《嘉号录》一卷。〈唐韦美〉《两汉至唐年纪》
一卷。〈唐李康乂〉《唐至五代纪年记》二卷，《历代君臣图》三卷，
《历代年号》一卷。〈李昉〉《帝王年代图》一卷。〈郭伯邕〉《古今类聚
年号图》一卷。〈杜光庭〉《年号历》一卷，《历代年谱》一卷。〈徐锴〉《编
年手鉴》一卷。〈周韵〉《帝王历数图》十卷。〈路惟衡〉《历代统纪》一
卷。〈章寔〉《视古图》一卷。〈侯利建〉《古今通系图》一卷。〈魏森〉《帝王镜
略》一卷。〈刘轲〉《帝王事迹相承图》三卷。〈牛检〉《纪年指归》五卷，
“《唐圣运图》二卷。”〈薛珰〉《编年通载》十五卷。〈宋章衡〉《帝王经世
图谱》十卷。〈唐仲友〉《疑年谱》二卷。〈刘恕〉《帝系谱》二卷。〈唐张愔〉《历
代纪年纂要》一卷。〈元察罕〉

右运历

《帝王世纪》十卷。〈皇甫谧起三王尽汉魏〉《帝王世纪音》四卷。〈虞绰〉《帝
王本纪》十卷。〈来奥〉《续帝王世纪》十卷。〈何茂林〉《洞纪》四卷。〈韦昭
起庖牺至汉建安十七年〉《续洞纪》一卷。〈臧荣绪〉《帝王要略》十二卷。〈环济〉
《先圣本纪》十卷。〈刘縚〉《帝王世录》一卷。〈甄鸾〉《华裔帝王纪》三
十七卷。〈杨晔〉《年历帝纪》三十卷。〈姚恭〉《历代纪》三十二卷。〈庾和
之〉《帝录》十八卷。〈诸葛耽〉《十代记》十卷。〈熊襄〉《帝王编年录》五
十一卷。〈卢元福〉《洞历记》九卷。〈周树〉《帝王纪录》三卷。〈褚无量〉《三
国春秋》二十卷。〈员半千〉《六代略》三十卷。〈李吉甫〉《稽古典》一
百三十卷。〈唐颖〉《史略》三十卷。〈杜信〉《广辕本纪》三卷。〈王权〉《通历》
七卷。〈李仁实〉《通历》十卷。〈马总〉《续通历》十卷。〈孙光宪〉《东海三国
通历》十卷，《古今通要》四卷〈苗台符〉《纪年通谱》十二卷。〈宋庠〉
《续补通历》十五卷。〈王叔〉《资治通鉴》二百九十四卷。〈司马光〉
《举要历》八十卷。〈司马光〉《稽古录》二十卷。〈司马光〉《通鉴纪事
本末》四十二卷。〈袁枢〉《通鉴纲目》五十九卷。〈朱熹〉《资治通鉴
外纪》十卷。〈刘恕〉《外纪目录》三卷。〈刘恕〉《通鉴源委》八十卷。〈宋赵
完璧〉《编年纪事》十一卷。〈刘攽〉《通鉴前编》十八卷。〈金履祥〉《通鉴
续编》二十四卷。〈陈桱〉《通鉴长编》〈阙〉卷，《续通鉴长编》〈阙〉卷。
“《皇王大纪》八十卷。”〈胡宏〉《经世纪年》二卷。〈张栻〉《通鉴问答》五
卷。〈王应麟〉《大事纪》二十六卷。〈吕祖谦〉《解题》十二卷。〈吕祖谦〉《通
释》一卷。〈吕祖谦〉《世史正纲》三十二卷。〈丘濬〉《读书谱》一卷。〈陈傅
良〉《通鉴要略》：〈阙〉卷，《续通鉴要略》十卷〈宋章衡〉《纪年备遗》
一百卷。〈朱黼〉《历代帝王纂要谱括》二卷。〈孙应符〉《南北征伐
编年》二十三卷。〈吴曾〉

右纪录

“述史者体有不一，而编年、纪传”，其概也。编年者以年
系事，详一国之治体，盖本左氏；“纪传”者以人系事，详
一人之事迹，盖本史迁。大较各有所长，而编年为古
矣。何者？纪、表、志、传，自为篇章，不无烦复。故萧颖士谓
“子长创为，不合典训”，尝深非之。然左氏依经为传，而
《国语》一书，国别事殊，或越数十年而竟其义，亦知事
词散出，难于缀属，而自相错综如此矣。荀悦、袁宏、干
宝、褚裒之著作一程《春秋》。乃若《通鉴》一编，通群哲之
归趣，总百代之离词，虽其涉津九流，钤键六𢓃，而实
王侯之龟镜，经济之潭奥也。今取其体裁相近者，并
列于篇，以具当代得失之林焉。

霸史

《华阳国志》十二卷。〈晋常璩〉《汉之书》十卷。〈常璩〉《蜀李书》九卷，
《汉赵纪》十卷〈和苞〉《赵书》二十卷。〈田融〉《二石传》二卷。〈晋王度〉《二
石伪治时事》一卷。〈王度〉《燕书》二十卷。〈燕范亨〉《南燕录》五卷。
〈燕张铨〉《南燕录》六卷。〈燕王景晖〉《南燕书》七卷。〈游览先生〉《燕志》十卷。
〈后魏高闾〉《秦书》八卷。〈何仲熙〉《苻朝杂记》一卷。〈田融〉《秦纪》十卷。〈魏姚
和都〉《秦纪》十一卷。〈宋裴景仁撰梁席惠明注〉《凉纪》八卷。〈燕张谘〉《凉书》十
卷。〈凉刘昺〉《西河记》二卷。〈喻归记张重华事〉《京记》十卷。〈段龟龙记吕光事〉
《凉书》十卷。〈高道让〉《拓跋凉录》十卷。《炖煌实录》十卷〈刘昺〉《吐
谷浑记》二卷。〈段国〉《桓元伪事》二卷，“《邺洛鼎峙记》十卷，《天
记》十卷”〈记梁元帝子谞事〉《十六国春秋》一百二十卷。〈魏崔鸿〉
《三十国春秋》三十卷。〈萧方等撰起汉建安讫晋元熙〉《三十国春秋》一
百卷。〈武敏之〉《战国春秋》二十卷。〈李概〉《吴越备史》十五卷。〈宋范
坰林禹记钱氏事〉忠懿王《勋业志》三卷。〈钱俨〉钱氏《戊申英政录》
一卷。〈钱俨〉《钱氏家话》一卷。〈钱易〉《吴录》二十卷。〈徐铉记杨行密事〉《淝
上英雄小录》二卷。〈吴信都镐记杨行密入广陵将吏五十人〉《邗沟要略》九
卷。〈记杨行密据淮南事〉《吴杨氏本纪》六卷。〈吴陈濬记杨氏始终〉《吴将佐录》
一卷。〈记杨行密功臣三十九人事〉《江南录》十卷。〈徐铉汤悦记江南李氏三主事〉《江
南别录》四卷。〈陈彭年〉《高帝过江事实》一卷。〈记吴李昇还金陵事〉《烈
祖开基录》十卷。〈唐王颜记李昇据金陵事〉《江南李氏事迹》一卷，《江
表志》三卷。〈郑文宝〉《南唐书》十八卷。〈陆游〉《南唐书》三十卷。〈马令〉
《江南野史》十卷。〈龙衮〉《江南馀载》二卷，《吴唐拾遗录》十卷
〈许氏〉《南唐近事》二卷。〈郑文宝〉《唐馀纪传》二十一卷。〈陈霆〉《前蜀
王氏纪事》二卷。〈毛文锡记王建事〉《前蜀书》四十卷。〈李昊记王氏本末〉“后蜀孟先主《实录》”三十卷。〈李昊记孟知祥事〉“后蜀孟后主《实
录》”八十卷。〈李昊记孟昶事〉《后蜀孟氏纪事》二卷。〈董淳记孟昶事〉《广政
杂录》三卷。〈何光远记王孟据蜀事〉《广政杂记》十五卷。〈蜀浦仁裕〉《蜀梼
杌》十卷。〈张唐英〉《刘氏兴亡录》一卷。〈叙汉刘氏四主事〉《三楚新录》
三卷。〈周羽冲纪湖南马殷周行逢荆南高季兴事〉《湖湘马氏故事》二十卷。
〈曹衍〉《荆湘近事》十卷。〈陶岳〉《闽中实录》十卷。〈蒋文怿纪王氏据闽事〉《闽
王审知传》一卷。〈唐陈政雍〉《渤海行年记》十卷。〈曾颜〉《阴山杂录》
四卷。《十国纪年》四十二卷〈刘恕纪五代十国事〉《九国志》四十九
卷。〈曾颜记五代事〉《五国故事》二卷。〈记吴唐蜀汉闽五国事〉《天下大定录》
十卷。

右霸史

孔子卜《阳》《豫》之卦，刳心著作，集百二十国书而成《春
秋》。然则古者国皆有史，不独天子矣。《周礼》“外史掌四
方之事，达四方之志。”诸侯之书，则书国中之事，以达
于王朝者也。而天子又时巡以内之内史以董之。故
列国之史多藏周室。孔子观于周而论次《史记》，其采
撷者弘已。后世史学中绝，唯一统之代，率修阙文，备
观听，至于群雄割据，多未暇遑，纂述之事也。然或推
奉正朔，或假窃名号，其匡定之伟略，制驭之密谋，不
无可观者。当时方闻之士，私相缀述，以示劝戒，盖往
往有之。通人达士，必博采广览，以酌其要，故备而存
之，谓之《霸史》。

杂史

《越绝书》十六卷。〈袁康吴君平撰〉《春秋前传》十卷。〈何承天〉《春秋前
传杂语》十卷。〈何承天〉《春秋后传》三十一卷。〈晋乐资〉《鲁后春
秋》二十卷。〈刘允齐〉《吴越春秋》十三卷。〈赵晔〉《吴越春秋削繁》
五卷。〈杨方〉《吴越春秋传》十卷。〈皇甫遵〉《吴越记》六卷。《南越志》
八卷〈沈氏〉《十二国史》四卷，《春秋时国语》十卷〈孔衍〉《春秋后
国语》十卷。〈孔衍〉《圣贤事迹》三十卷。〈苏易简〉《阅古堂名臣赞》
一卷。〈韩琦〉

右古杂史

《楚汉春秋》九卷。〈陆贾〉《九州春秋》十卷。〈司马彪记汉末事〉《九州春
秋抄》一卷。〈刘孝标注〉《史汉要集》二卷。〈王蔑〉《汉表》十卷。〈袁希之〉《汉
末英雄记》十卷。〈王桀〉《后汉杂事》十卷，《后汉文武释论》二
十卷〈王越客〉

右两汉

《魏晋世语》十卷。〈晋郭颁〉《魏末传》二卷，《吕布本事》一卷。〈毛范〉
“晋武《平吴记》”二卷。

右魏晋

《宋中兴伐逆事》二卷，《宋拾遗》十卷。〈梁谢绰〉《王霸记》三卷。
〈潘杰〉《宋齐语录》十卷。〈孔思尚〉《五代新记》二卷。〈唐张绍古记梁陈北齐周
隋事〉《金陵枢要》一卷。〈王豹记六朝事〉《六朝采要》十卷，《齐梁相继
事迹》一卷，《乘舆龙飞记》二卷〈鲍衡卿〉《淮海乱离志》四卷。
〈萧世怡叙梁末侯景之乱〉《东宫新记》二十卷。〈萧子显〉

右南北朝

《隋开业平陈记》十二卷。〈裴矩〉《隋平陈记》一卷。〈称臣悦亡其姓〉《大
业拾遗》一卷。〈唐杜宝〉《大业略记》三卷。〈唐赵毅〉《大业拾遗录》
一卷，《大业杂记》十卷〈杜宝〉《隋季革命记》五卷。〈唐杜儒童记〉《河
洛行年记》十卷。〈唐刘仁轨起大业尽武德三年〉《朝野佥载》二十卷。〈张𬸦
记周隋以来事迹〉

右隋

《唐圣述》一卷。〈裴烜之〉今上《王业记》六卷。〈温大雅〉“《太宗建元
实迹》一卷，《太宗正典》”三十卷〈李延寿〉《高宗承祚实迹》一
卷。〈裴烜之〉《唐书备阙记》十卷。〈吴兢起太宗至明皇〉《明皇政录》十卷。
〈李康〉《明皇杂录》二卷。〈郑处晦〉《天宝乱离西幸记》一卷。〈温畬〉《幸
蜀记》一卷。〈宋巨〉《开天传信记》一卷。〈郑棨记开元天宝事〉《开元天宝
遗事》六卷。〈王仁裕〉《天宝艰难记》十卷，《河洛春秋》二卷〈唐包
谞记禄山史朝义事〉《禄山事迹》三卷。〈姚汝能〉《邠志》一卷。〈凌准〉《大唐新
语》十三卷。〈刘肃起武德讫大历〉《奉天记》一卷。〈徐岱记德宗幸奉天事〉《奉天
录》四卷。〈赵元一〉《德宗幸奉天录》一卷。〈崔光庭〉《建中西狩录》
十卷。〈张读〉《文宗朝备问》一卷，《国史补》三卷〈唐李赵记开元至长庆事〉
《补国史》六卷。〈林慎思〉《唐朝纲领图》一卷。〈南卓〉《逸史》三卷。〈大中
时人作〉《阙史》三卷。〈唐高彦休记大历至乾符事〉《唐书纯粹》一百卷。〈林瑀〉
《唐机要》三十卷。〈刘直方〉《唐小记》一卷，《玉泉子见闻真录》
五卷〈记懿宗至昭宗时事〉《封氏见闻记》五卷。〈唐封演〉《天祚承归记》
一卷。〈萧叔和记睿宗即位〉《唐末见闻》八卷。〈纪僖昭两朝事〉《金华子杂编》
三卷。〈刘荣远记大中咸通事〉《燕南记》三卷。〈谷况〉《唐故事稽疑》十卷。
〈崔立〉《平蔡录》一卷。〈郑澥记李愬平吴元济事〉《平淮西记》一卷。〈路隋记吴元济
始末〉《河南记》一卷。〈薛图存记元和中平李师道事〉《元和辨谤录》三卷。〈李德
裕〉《太和摧凶记》一卷。〈记太和甘露事〉《乙卯记》。〈阙〉卷。〈李潜用记太和李训
甘露事〉次《柳氏旧闻》一卷。〈李德裕〉《开成承诏录》二卷。〈李石记文
宗朝与郑覃奏对事〉《文武两朝献替记》三卷。〈李德裕记〉《唐录备阙》十
五卷。〈欧阳炳记武宗僖宗事〉《上党纪叛》一卷。〈刘从谏事〉《贞陵遗事》二
卷。〈令狐澄〉《会昌伐叛记》一卷。〈记德裕相武宗破回鹘平刘稹事〉《壶关录》
三卷。〈韩昱述李密王世充事〉《续贞陵遗事》一卷。〈柳玭〉《太和野史》十
卷。〈公沙仲穆〉《平剡录》一卷。〈郑吉记太和擒盗事〉《东观奏记》三卷。〈裴庭裕记
宣懿僖三宗事〉《彭门纪乱》三卷。〈郑樵记懿宗朝徐州庞勋事〉《咸通解围录》
一卷。〈张云记咸通中云南蛮寇成都〉《南楚新闻》三卷。〈尉迟枢记宝历至天祐事〉《广
陵妖乱志》三卷。〈郭廷诲记高骈镇广陵至杨行密事〉《中朝故事》三卷。〈尉迟
枢记宣懿昭三宗事〉《唐补纪》二卷。〈程柔记宣懿僖三宗事〉《会稽录》一卷。〈纪唐
末越州董昌叛〉《云南事状》一卷。〈记唐末群臣奏招辑云南蛮事〉《谭宾录》十卷
〈胡据杂载唐事正史遗者〉《金銮密记》一卷。〈韩偓记昭宗幸华州事〉《三朝革命
录》三卷。〈徐广载隋唐事尽天祐〉《南部新书》十卷。〈钱希白〉

右唐

《汴水滔天录》一卷。〈五代王振记梁太祖事〉《汴州记》一卷。〈记梁太祖镇汴
州事〉梁太祖《编遗录》三十卷。〈梁敬翔〉《梁列传》十五卷。〈周张昭远〉
《后唐列传》三十卷。〈周张昭远〉《庄宗召祸记》一卷。〈后汉黄彬〉《晋朝
陷蕃记》四卷。〈范质〉《陷虏记》三卷。〈周胡峤陷虏归记其事〉周世宗《征
淮录》一卷。〈记征寿州刘仁赡事〉《入洛私书》十卷。〈周江文秉记同光至显德事〉
《后史补》三卷。〈周高若拙杂记唐及五代事〉《备史》六卷。〈贾纬记晋末之乱每事作
一诗系之〉《五代史初要》十卷。〈欧阳𫖮〉《王氏见闻集》三卷。〈王仁裕记
前蜀事〉《续皇王宝运录》十卷。〈韦昭度〉《五代史补》五卷。〈陶岳〉《五
代史阙文》一卷。〈王禹偁〉《皮氏见闻录》十三卷。〈皮光业记唐乾符至
五代事〉《玉堂闲话》十卷。〈汉王仁裕〉《耳目记》二卷。〈记唐末五代事〉《北梦
琐言》三十卷。〈孙光宪〉

右五代

《宋世龙飞故事》一卷，《仙源积庆图》一卷，《宋十朝纲要》
二十五卷〈李𡌴〉《太宗潜龙事迹》一卷。〈王延德〉《光圣录》一卷。
〈钱俨〉《三朝遗史》一卷。〈陈湜〉《三朝圣政录》三卷。〈石介〉《宋朝政录》
十二卷，《三朝训鉴图》十卷〈李淑〉《淳化太平杂编》二卷。〈张齐
贤〉“《太平故事》二十卷，《三朝圣政略》十四卷，《三朝宝训》”
三十卷〈吕夷简〉《两朝宝训》二十卷。〈林希〉《仁宗政要》四十卷，
《宝训要言》十五卷、《迩英圣览》十卷〈丁度〉《神宗圣训录》二
十卷。〈林彪〉《宋朝事实》三十卷。〈沈攸〉《熙宁奏对目录》一百卷。
〈王安石〉“《熙丰政事》十五卷，《太平纪要》二十卷，《太平盛典》
五卷、《三朝经武圣略》”十五卷〈王洙〉《治平经费节要》三卷，
《皇猷录》一卷〈钱信记太平兴国以后事〉《嘉祐名臣传》五卷。〈张唐英〉《仁
宗两朝列传》二十卷，《皇祐平蛮记》二卷〈冯炳〉《征南录》一
卷。《侬贼人广州事》一卷〈霍建中〉《征蛮录》一卷，《元祐分疆
语录》一卷〈游师雄〉《本朝要录》一卷、《水洛城记》一卷〈李格非〉
《靖康传信录》三卷。〈李纲〉又《建炎进退志》四卷，又“《建炎时
政记》三卷，《平燕录》一卷，《南归录》一卷”〈沈琯〉《孤臣泣血录》
一卷。〈丁时起〉《燕翼贻谋录》五卷。〈王栐〉《乱华编》三十三卷。〈刘荀〉

右宋

《归潜志》十四卷。〈金刘祁〉《平宋录》十卷。〈元伯颜〉

右金元

《前志》有《杂史》，盖出纪传编年之外，而野史者流也。古
天子诸侯皆有史官，自秦汉罢黜封建，独天子之史
存。然或屈而阿世与贪而曲笔，虚美隐恶，失其常守
者有之。于是岩处奇士，偏部短记，随时有作，冀以信
己志，而矫史官之失者多矣。夫良史如迁，不废群籍，
后有作者，以资采拾，奚而不可？但其体制不醇，根据
“疏浅，甚有收摭鄙细而通于小说者，在善择之而已